User:KnowHowAll

Aigner Ivan (Budapest, 1980. március 15–) magyar közgazdász, előadóművész, dalszövegíró, újságíró.

Élete
Háromévesen családjával Németországba költözik, ahol kijárja az általános iskola első öt osztályát, s elkezdi francia nyelvi tanulmányait. 1991-ben költözik vissza Magyarországra, ahol érettségizik, majd magyar közgazdász oklevelet, valamint francia közgazdasági és vállalatirányítási diplomát szerez.

Zene
Még a gimnáziumi évek alatt hangképzésbe kezd. 2001-ben jelentkezik a Budapesti Francia Intézet által meghirdetett, első alkalommal megrendezésre kerülő országos sanzonversenyre, amelyet megnyer. (A későbbiekben műsorvezetőként vagy zsűritagként vesz részt a rendezvényen.) Ugyanebben az évben felkérést kap a Bericap kupakgyártó multinacionális vállalat promóciós cd-jének (Hurricap) elkészítésére. Ezt a sorban négy másik (On The Highway, Las Bericapas, Inspired, valamint Volt és lesz) album követi 2005-ig. A felvételek során alkalma nyílik különböző zenei stílusok kipróbálására, valamint magyar, amerikai, osztrák zenészekkel és producerekkel együtt dolgozni. 2002-ben sikeres vizsgát tesz az Országos Szórakoztatózenei Központban szórakoztató táncdalénekes kategóriában.

2007 őszén jelenik meg önálló szólóalbuma IVAN címmel. A korong zenei producere Szabó Zé, aki a 13 dal többségének egyben zeneszerzője is. Két dalt jegyez Kasai, Magyarországon élő, amerikai zeneszerző. A szövegírók között található Orbán Tamás, Várszegi Ákos, Szigeti Edit, Voga Viktória, valamint Ivan is. A zenei anyag pop-, R&B-, ill. funky-elemeket vonultat fel. A lemez, bár komplex egységet alkot, stílusát tekintve mégis mondható eklektikusnak, ami az előadó sokszínűségét hivatott bemutatni. Ivan kozmopolita mivolta pedig a három angol, ill. egy francia-magyar nyelvű dalban is megnyilvánul. A bemutatkozó dalához, azaz a Szeretni vágyomhoz készült imázsklip 2007 nyarán kerül képernyőre, rendezője Tóth Gergő. Második klipjének, a Hazafelének forgatása 2008 februárjában zajlik. Ennek érdekessége, hogy rendezője és egyik szereplője az énekes mentora, Koltai Róbert. Bemutatkozó albuma egy, a kezdeti nehézségek és buktatók inspirálta, 25 ismert és elismert, magyar sztár (zenészek, színészek, műsorvezetők, riporterek) pályakezdésének történetét tartalmazó, Minden kezdet nehéz? című riportkönyvvel együtt került a boltokba. Magyar anyanyelve mellett angolul, franciául és németül is folyékonyan beszél, konferál és persze énekel; ezen felül pedig spanyol és olasz dalokat is eredeti nyelvükön szólaltat meg.

> Videóklipek

Újságírás
Diplomacia.info (2018–)


 * Szakmai és közéleti (mély)interjúk készítése a Magyarországra akkreditált diplomáciai testületek képviselőivel (nagykövetek, attasék), a diplomáciában tevékenykedő szakemberekkel (protokollszakértők, tolmácsok stb.)
 * Képes beszámoló diplomáciai eseményekről

Diplomata Magazin (2010–2017)


 * Interjúk Magyarországra akkreditált nagykövetekkel
 * Beszámolók diplomáciai eseményekről

Sikeres Nők Lapja (2018–)


 * Közéleti és szakmai interjúk Magyarországra akkreditált nagykövetekkel

Zene.hu (2009–2017)


 * (Mély)interjúk előadóművészekkel és a zeneiparban tevékenykedő szakemberekkel
 * Koncertbeszámolók, zenei rendezvények promótálása, zenei kritikák készítése

Tudományos munkásság
Biztonságpolitikai Corvinák (könyvismertetés – Külügyi Szemle 2020/1)